Dávkovanie Nurofenu pre dieťa vážiace 15 kg a staré 3/5 roku
Koľko treba podať nurofenu keď má dieťa 15kg ,3/5roka
Dobrý deň,
ďakujeme za Vašu otázku.
Obvyklá denná dávka ibuprofénu je 20 - 30 mg/kg. U dieťaťa s hmotnosťou 15 kg je odporúčaná denná dávka lieku Nurofen (s použitím dolnej hranice odporúčaného množstva) 15 ml, ktorá sa podáva oddelene v 3 - 4 jednotlivých dávkach, s intervalom dávkovania 6 - 8 hodín. To znamená, že budete podávať 3 x denne 5 ml, respektíve 4 x denne 3,8 ml sirupu. Ak uvedená dávka neprinesie dostačujúci účinok, horná hranica odporúčaného množstva lieku nemá prekročiť u detí s hmotnosťou 15 kg 22,5 ml lieku za deň (čiže 4 x denne 5,6 ml, respektíve 3 x denne 7,5 ml sirupu).
Prajem pekný zvyšok dňa.
S pozdravom
PharmDr. Veronika Kiabová